Pe la mijlocul secolului al XIX-lea, profiturile din coloniile americane ale Rusiei erau în declin accentuat. Concurența cu compania britanică Compania Hudson's Bay a adus populația vidrelor marine și cea a urșilor, lupilor și vulpilor de pe uscat până aproape de extincție. Rușii au ajuns în situația în care trebuiau să facă față pe de-o parte revoltelor periodice ale populației băștinașe și incapacității lor de colonizare completă a Americii, iar pe de altă să gestioneze complicațiile politice ale Războiului Crimeii, ceea ce i-a dus la concluzia că posesiunile lor americane sunt greu și scump de păstrat.